Държавен вестник, бр. 94, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  94
обосноваване и оптимизация съгласно чл. 32, 
ал. 5 и в съответствие с конкретната обста­
новка и обстоятелства;
2. равна или по-голяма от 10 mSv, но 
по-малка от 20 mSv, включително дозата, 
получена от естествения радиационен фон 
на местността, се предприема намеса за 
ограничаване на облъчването на населени­
ето; видът и обхватът на защитните мерки 
се определят с отчитане на радиационното 
въздействие върху населението по показателя 
стойност на колективната ефективна доза за 
период 70 години; на лицата, заселващи се в 
зоната за ограничено обитаване, се предоставя 
от министъра на здравеопазването подробна 
информация за възможните здравни рискове 
от въздействието на радиацията;
3. по-голяма от 20 mSv и по-малка или 
равна на 50 mSv, заселването не се разре­
шава и в зоната се забранява постоянното 
обитаване на деца и лица в репродуктивна 
възраст; извършва се радиационен монито­
ринг на лицата и компонентите от околната 
среда и се прилагат мерки за радиационна и 
медицинска защита на лицата;
4. по-голяма от 50 mSv, се забранява 
постоянното обитаване; извършването на 
селскостопанска дейност и използването на 
ресурсите от околната среда става след изда­
ване на специални актове на Министерския 
съвет; извършва се радиационен мониторинг 
и дозиметричен контрол на персонала и се 
прилагат мерки за защита на персонала.
Чл. 40. (1) Когато при намеса е възможно 
годишните ефективни дози да надвишат 50 mSv, 
в намесата участват само доброволци, които 
са информирани за рисковете, произтичащи 
от това.
(2) За членовете на аварийните екипи и 
за лицата, участващи в намесата, се полагат 
всички разумни усилия за поддържане на 
годишните ефективни дози под 100 mSv.
(3) В извънредни ситуации, когато се на­
лага изпълнение на животоспасяващи дей­
ности, границата от 100 mSv може да бъде 
надхвърлена.
Раздел IV
Информиране на населението
Чл. 41. (1) Министърът на вътрешните 
работи предоставя на населението в зоната 
за неотложни защитни мерки следната пред­
варителна информация:
1. планираните мерки за защита на здравето 
на хората, включително мерките, предвидени 
във външния авариен план за уведомяване, 
защита и помощ на населението в случай на 
аварийна обстановка;
2. действията на населението при аварийна 
обстановка;
3. основна образователна информация за 
радиацията и нейното въздействие върху чо­
вешкото здраве и околната среда;
4. обща информация за възможни аварии 
и последиците от тях за населението и окол­
ната среда.
(2) Информацията по ал. 1 се предоставя на 
населението, без да е необходимо изричното є 
поискване, и по начин, осигуряващ постоянен 
и безпрепятствен достъп до нея.
(3) Информацията по ал. 1 се преразглежда, 
обновява и предоставя на населението поне 
веднъж на 3 години, както и в случаите на 
съществени промени в нейното съдържание 
и обхват.
Чл. 42. (1) В случай на аварийна обстановка 
засегнатото население незабавно се уведомя­
ва от НЩКК и периодично се информира за 
аварийната обстановка, нейните характерис­
тики, прогнозата за развитието и предвиде­
ните защитни мерки и при необходимост – за 
мерките за защита на здравето, които трябва 
да бъдат предприети, включително:
1. вида на аварийната обстановка и при 
възможност характеристиките є (характер, 
продължителност и възможно развитие);
2. полезни съвети за лична хигиена и де­
контаминация;
3. полезни съвети за прилагането на мерки 
за защита на здравето, като:
а) ограничаване консумацията на опреде­
лени хранителни продукти, които е възможно 
да са замърсени с радиоактивни вещества;
б) пребиваване в затворени помещения;
в) организацията по раздаване и използ­
ване на индивидуални средства за защита и 
лекарствени средства;
г) организация на възможна евакуация;
4. информация за съдействие на органите 
на изпълнителната власт и аварийните екипи 
и спазване на техните разпореждания.
(2) Когато е възможно възникване на 
авария, населението в зоната за неотложни 
защитни мерки се уведомява за това и преди 
нейното възникване получава следните ин­
формация и съвети:
1. настройване на определена честота на 
радио- и телевизионните приемници;
2. подготвителни съвети към здравни, дет­
ски и учебни заведения и другите организации 
съгласно външния авариен план;
3. препоръки към определени професио­
нални групи.
(3) Ако е налице достатъчно време, инфор­
мацията по ал. 2 се допълва с информацията 
по чл. 41.
Г л а в а  ч е т в ъ р т а
ПОДДЪРЖАНЕ НА АВАРИЙНА 
ГОТОВНОСТ
Чл. 43. За поддържане на аварийна готов­
ност лицензиантът и титулярят на разрешение 
и органите на изпълнителната власт трябва да 
осигурят членовете на аварийните им екипи: